Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1331

8. Bizottságok 8.1. Az igazgatótanács a Szövetség működése szempontjából fontos szakkérdések (így pl. készletezési, jogi, költségvetési-pénzügyi, hitel, beruházási stb.) vizsgálata, a szövetségi gyakorlat értékelése és javaslatok kidolgozása érdekében állandó vagy időleges munkabizottságokat hozhat létre, vagy az igazgató számára ilyenek létrehozását engedélyezheti. 8.2. Bizottság alakítása esetén már a szervezéskor tisztázni kell, hogy a felkért személyek közreműködése tiszteletdíj ellenében történik-e, s ezt a felkért személyekkel is közölni kell. A tiszteletdíj keretösszegét az igazgatótanács állapítja meg. 8.3. A bizottságok együttműködnek a Szövetség munkaszervezetével, a munkaszervezet tagjai kötelesek a bizottság által kért információkat rendelkezésre bocsátani. 8.4. Bizottsági javaslatok a munkaszervezet részéről nem vehetők alkalmazásba, mindaddig, míg a javaslatot az igazgatótanács jóvá nem hagyta, és bevezetését el nem rendelte.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes